Eron hukumati Donald Trampning farmoniga javoban amerikaliklarning mamlakatga kirishini taqiqladi

Eron Tashqi ishlar vazirligi AQSh prezidenti Donald Tramp tomonidan imzolangan va, jumladan, Eron fuqarolariga qarshi qaratilgan farmonga nisbatan javob choralari ko‘rilishini ma’lum qildi.

“Kommersant”ning Eron TIV bayonotiga asoslanib yozishicha, endi Eronga amerikaliklarning kirishi taqiqlanadi.
“Eron hukumati AQShning tahqirlovchi harakatlariga nisbatan javob choralarini ko‘radi. Bu choralar Amerika tomonidan joriy etilgan cheklovlar bekor qilinguniga qadar amalda bo‘ladi”, — deyiladi Eron TIV bayonotida.
Avvalroq AQSh prezidenti Donald Tramp qochoqlarni qabul qilish dasturini to‘xtatish dasturini 120 kunga to‘xtatish haqidagi farmonni imzolagan edi. Hujjatga ko‘ra, Erondan tashqari Iroq, Suriya, Liviya, Somali, Yaman va Sudan fuqarolarining AQShga kirishiga nisbatan taqiq joriy etilgan.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.